הוועדה לפיקוח על הקרן לאזרחי ישראל, כנסת 25, פרוטוקול מספר 33, 2024-02-13 00:00

לימור סון הר-מלך: יום שלישי, ד' באדר התשפ"ד

לימור סון הר-מלך:  ישיבת מעקב בנושא הקצאה שנתית לשנים 2023-2024 מהקרן לאזרחי ישראל – בינוי תנועות נוער

לימור סון הר-מלך:  ברצוני לפתוח בתנחומים למשפחות הנופלים

לימור סון הר-מלך:  הדופק הלאומי ומצב הרוח הלאומי תלויים בהודעות ה-"הותרו לפרסום" שלנו

לימור סון הר-מלך:  ולצערנו, גם היום וגם אתמול פתחנו את הבוקר ב"הותר לפרסום"

לימור סון הר-מלך:  אתמול בבוקר התבשרנו על נפילתם של הגיבורים רס"ל עדי אלדור ורס"ל במיל' אלון קליינמן, והבוקר אנחנו מתבשרים על נפילתם של הגיבורים סא"ל נתנאל אלקובי, רס"ן יאיר כהן ורס"ל זיו חן

לימור סון הר-מלך:  השם ייקום דמם

לימור סון הר-מלך:      עם ישראל ינצח, הוא חייב לנצח

לימור סון הר-מלך:  אין לנו ברירות אחרות

לימור סון הר-מלך:  עבור ניצחון נצטרך המשך לחימה אינטנסיבית עד להכרעת האויב - החמאס - ולשחרור כל החטופים

לימור סון הר-מלך:  לא נעצור עד שנשיג את שתי המטרות הללו, בעזרת השם

לימור סון הר-מלך:  תנועות הנוער מהוות נדבך חשוב מהחינוך הבלתי פורמלי בישראל

לימור סון הר-מלך:  פעילות התנועות מתקיימת בקרב מגוון חלקי האוכלוסייה באופן שמייצג את הפסיפס החברתי

לימור סון הר-מלך:  התנועות מקנות ערכים חשובים ומעודדות את הנוער למעורבות חברתית

לימור סון הר-מלך:  ההשקעה בהן היא ללא ספק השקעה בעתידה החברתי של מדינת ישראל

לימור סון הר-מלך:      הוועדה למדה על הצרכים של התנועות במבנים והבינה כי מצוקת המקום, שנבעה, בין היתר, בשל האיסור עליהן להשתמש במבני מוסדות חינוך פורמליים, מהווה חסם להרחבת פעילותן

לימור סון הר-מלך:  משכך החליטה הוועדה להקצות סכום של 40 מיליון שקלים בשנת 2023 וסכום של 35 מיליון שקלים בשנת 2024 לטובת בינוי בעבור תנועות הנוער

לימור סון הר-מלך:       על רקע זה, הוועדה מבקשת להתעדכן בסוגיות הבאות: האם הוקצו התקציבים שאושרו על ידי הוועדה בהתאם לקריטריונים שוויוניים, תוך שימת דגש על פריפריה חברתית וגיאוגרפית? האם אכן גובש קול קורא לתנועות הנוער או לרשויות המקומיות על מנת שיגישו הצעות לבינוי מוסדות רלוונטיים?      בואו נתחיל עם השאלות האלה

לימור סון הר-מלך:  יש לנו עוד שאלות, אבל אנחנו נשמח לשמוע

מיכל מרים וולדיגר: אפשר כמה מילים? תודה, כבוד יושבת-הראש

מיכל מרים וולדיגר:  אני לא יודעת מי הנציגים שיושבים פה, אבל אני כן רוצה לומר כמה זה חשוב וכמה, ואני אדבר בלשון העם, זה מבאס שדבר לא נעשה

מיכל מרים וולדיגר:  כן ישבתי באוצר כשהקצנו את הכספים, וכן היה ברור ש-40 מיליון שקלים ילכו בשנת 2023 לתנועות נוער ובשנת 2024 40 מיליון שקלים לתנועות נוער ו-35 מיליון שקלים לבריאות הנפש

מיכל מרים וולדיגר:  כן נאמר לי, למדתי אז צעד אחד צעד מה קורה, שאם זה לא מנוצל פשוט הכסף מתאדה, במובן הזה שהוא כבר לא יהיה מופנה למה שקבענו

מיכל מרים וולדיגר:  וחוששני שזה מה שקורה

מיכל מרים וולדיגר:       אנחנו נמצאים כבר בפברואר 2024

מיכל מרים וולדיגר:  כלומר, ה-40 מיליון שקלים שהיו אמורים לצאת ב-2023 – נעלמו

מיכל מרים וולדיגר:  ואני מאוד כועסת

מיכל מרים וולדיגר:  פונים אליי תנועות נוער גם דתיות וגם חילוניות

מיכל מרים וולדיגר:  אך לאחרונה, מקריית ים, סיפרתי לך, הלכתי שם לראות בעיניים שלי והזדעזעתי שכך הנוער שלנו נמצא באיזה מקום

מיכל מרים וולדיגר:  אני פשוט נדהמת, כי החינוך הבלתי פורמלי הוא כל כך חשוב

מיכל מרים וולדיגר:  ואף ילד לא רוצה להגיע למקום כזה

מיכל מרים וולדיגר:  מקלט

מיכל מרים וולדיגר:  אי אפשר להיכנס מרוב הריח של הטחב וההזנחה

לימור סון הר-מלך: מיכל, אני רוצה לשמוע קודם כול את משרד החינוך, ואנחנו רוצים להבין שבאמת לא נעשה דבר, ואז אנחנו באמת נאמר את הדברים בצורה - - -     

מיכל מרים וולדיגר: אני מקווה שאנחנו נשמע שנעשה דבר ושהכספים עוד שנייה עוברים

לימור סון הר-מלך: או שנעשה דבר, כי מה שאנחנו קיבלנו זה שכרגע באמת לא נעשה דבר

לימור סון הר-מלך:  ואנחנו עושים בדיוק בשביל זה את ישיבת הפיקוח הזאת

מיכל מרים וולדיגר: תודה

לימור סון הר-מלך: אנחנו נלמד ממנה באמת מה נעשה, אם נעשה

לימור סון הר-מלך:       מנהל מינהל חברה ונוער, משרד החינוך, חגי גרוס, בבקשה

חגי גרוס: צוהריים טובים

חגי גרוס:  אני, ראשית, מתייחס לפתיחה שלך, כבוד יושבת-הראש, גם למצב של המדינה, ואם נתייחס לנושא של הוועדה – גם לתרומה הבלתי ניתנת לערעור של תנועות הנוער

חגי גרוס:  בהמשך לישיבה שנכחת בה אתמול וגם אני נכחתי, התרומה שלהן באה לידי ביטוי גם בשגרה וגם בחירום

חגי גרוס:  על זה אין בכלל מחלוקת

חגי גרוס:  ולכן, משרד החינוך, אם זכור לך בוועדות הקודמות שהשתתפנו, התעקשנו שהתקציב ילך דווקא לתנועות הנוער ולא לגופים אחרים, ואנחנו בהחלט בירכנו על החלטת הוועדה

חגי גרוס:      אשר לסטטוס הנוכחי, א' אני מצר על כך שיש עיכוב

חגי גרוס:  אכן יש עיכוב

חגי גרוס:  אני יכול להגיד שמאז הוועדה האחרונה התנהלו דיונים בין המשרד ובין האוצר ובין תנועות הנוער, זאת אומרת, זה סוג של משולש, באיזו דרך הכי נכון להעביר את הכספים

חגי גרוס:  הייתה איזושהי מחלוקת – האוצר והתנועות העדיפו שהכספים יעברו דרכם ישירות

חגי גרוס:  משרד החינוך, מסיבות מקצועיות, חשב שנכון שהכסף יעבור דרך הרשויות באמצעות קול קורא

חגי גרוס:  ושוב, הסיבות הן מקצועיות בלבד

חגי גרוס:  אנחנו בקשר שוטף עם תנועות הנוער ובשותפות

חגי גרוס:       לקח זמן עד שהתקבלה החלטה

חגי גרוס:  אני יכול להגיד בצער שהדיון האחרון שהתנהל בנושא היה ב-5 בספטמבר, יחד עם השר והמנכ"ל, והתקבלו בו החלטות

חגי גרוס:  ואז הגיעו החגים ואז ה-7 באוקטובר, והעסק נתקע

חגי גרוס:  אבל, אנחנו, תוך כדי חירום התנענו מחדש את התהליך

חגי גרוס:  מבחינתנו, במשרד החינוך התקבלה החלטה שהכסף יעבור דרך הרשויות באמצעות קול קורא, כדי שזה יהיה בצורה הכי מקצועית שהמשרד יודע להפעיל

חגי גרוס:  ונכתב קול קורא יחד עם תנועות הנוער, שהיו שותפות להערות על הקול-קורא

חגי גרוס:  ונבנו כל מיני מנגנונים כדי לוודא שבאמת כשרשות מקבלת את הכסף אז הכסף יהיה מיועד לבינוי מבנים, לתנועה שנבחרה

חגי גרוס:  באמת בזה עסקנו בשבועות האחרונים

לימור סון הר-מלך: יש קול קורא?     

חגי גרוס: הקול הקורא הוא בטיוטות אחרונות

חגי גרוס:  ברגע שהוא ייסגר אנחנו נעביר אותו לוועדה

חגי גרוס:  אני יכול להגיד שהלשכה המשפטית כבר באישורים אחרונים

חגי גרוס:  אז מהבחינה הזאת, התקדמנו

חגי גרוס:  אני מעריך שמייד אחרי הבחירות לרשויות המקומיות הקול הקורא יתפרסם, ולא לפני

חגי גרוס:  זאת אומרת, זאת ההערכה – טווח של שבועיים

לימור סון הר-מלך: אוקיי

מיכל מרים וולדיגר: האם הכסף של 2023, ה-40 מיליון?     

לימור סון הר-מלך: כן, רגע

חגי גרוס: אז כל הכספים שהיו מיועדים ימומשו לטובת בינוי הסניפים

חגי גרוס:  זאת אומרת, כספים לא ילכו לאיבוד

חגי גרוס:       אשר לשאלה השנייה: הקול הקורא בנוי כך שתהיה עדיפות לפריפריה הגיאוגרפית-חברתית מצד אחד, מצד שני שמירה גם על תנועות הנוער הקטנות ולא רק הגדולות

חגי גרוס:  מדד שטראוס מקבל בניקוד שלושים נקודות מתוך 105

חגי גרוס:  זאת אומרת, זה לא מעט

חגי גרוס:  ובנוסף, סניפים שהם עתירי עולים או נוער בסיכון או בעלי מוגבלויות, יקבלו ניקוד נוסף של 10 נקודות

חגי גרוס:  ככה זה בקול הקורא, כדי להבטיח שבאמת הסניפים שיש בהם צורך הם אלה שיקבלו עדיפות

חגי גרוס:      וגם תנועות הנוער עצמן, אני חייב להגיד שאנחנו כולנו צריכים ללמוד מהן על הערבות ההדדית

חגי גרוס:  התנועות הגדולות בקול הקורא דואגות לצמצם את האחוז שלהן כדי לאפשר לתנועות הקטנות גם לזכות במספר הסניפים, ולאו דווקא בהתאם לגודלן היחסי אלא בהתאם לצורך

חגי גרוס:  זאת אומרת, זה באמת ראוי ושווה ללמוד

לימור סון הר-מלך: יפה מאוד

אתי וייסבלאי: מה מדרגות המימון שנקבעו באשר לזה?     

חגי גרוס: אני לא זוכר את מדרגות המימון

חגי גרוס:  נדב, אתה זוכר? אם לא, אז אמיר נמצא פה בזום והוא יכול להגיד

נדב אלישיב: זה בערך 90% מימון, אם אני זוכר נכון, לרשויות החלשות ביותר מבחינה סוציו-אקונומית

לימור סון הר-מלך: זאת אומרת שהרשויות החלשות יצטרכו לשלם 10%

חגי גרוס: כן, אבל זה 10% בלבד

אלון שוסטר: יושבת-הראש, אני יכול להגיד מילה? אני צריך להיות בראשות הישיבה בוועדת הכלכלה

אלון שוסטר:  רק מילה אחת לומר דווקא לאורחים

אלון שוסטר:  המוסד הזה שלא זוכה לפעמים לפרספקטיבה טובה, מגיעה לו מילה טובה מאוד בנושא תנועות הנוער

אלון שוסטר:  אתם מכירים את הפעילות בנושא התקציב

אלון שוסטר:       כרגע בוועדת החינוך אנחנו עוסקים בסוגייה של מחלקות הנוער, שוודאי מתכתבות עם הפעולה הזו

אלון שוסטר:  והנה כאן אנחנו עומדים על כך שתקציבי בינוי יגיעו

אלון שוסטר:  אני יודע שצריך לעשות גם בתנועות הנוער, כמו פה, אבל גם במכינות

אלון שוסטר:  גם ועדת חוץ ובטחון תעסוק בכך

אלון שוסטר:  אנחנו ערבים לכך שהתורמים לחברה יתרמו גם לצערנו, לשמחתנו, לגאוותנו, גם לנשק, ואחר כך גם למשק – יקבלו לפחות את החלק המגיע

אלון שוסטר:  גם אם יהיה קצת פחות מהתנועות הגדולות, לפחות שתהיה תחושה של הוגנות כלפי מי שמבצע את מה שצריך לבצע

אלון שוסטר:  יישר כוח לכם, יושבת-הראש, תודה

לימור סון הר-מלך: תודה רבה

חגי גרוס: אז אם רק יורשה לי, קודם כול, אמיר נמצא בזום, אם אפשר לאפשר לו תגובה, אם אפשר לפתוח

חגי גרוס:  אבל הוא עדכן אותי שהמימון הוא 100% לרשויות החלשות

לימור סון הר-מלך: יפה מאוד

לימור סון הר-מלך:  בסדר גמור

חגי גרוס: אמיר, אתה רוצה להגיד משהו על אחוזי מימון?     

אמיר רימון: כן, שלום רב, שלום ליושבת-הראש

אמיר רימון:  רק במשפט קצר – 100% מימון, בהנחה שגם ככה הרשות המקומית תצטרך לשים הרבה כסף על פיתוח

אמיר רימון:  אז המשרד נותן 100% מימון, כולל עוד 135,000 שקלים להצטיידות

אמיר רימון:  זאת אומרת, לא רק המבנה אלא גם שולחנות, כיסאות, כל מה שצריך

אמיר רימון:  רשימת ההצטיידות תיסגר עם התנועה הזוכה והרשות הזוכה

לימור סון הר-מלך: יפה מאוד

חגי גרוס: אמיר עובד אצלי במחלקה שאחראית על תנועות, ארגוני נוער ושנות שירות

לימור סון הר-מלך: יפה מאוד, אני מרגישה שיש פה בשורה משמחת

מיכל מרים וולדיגר: אפשר רק לשאול? אמרת 100% מימון לרשויות חלשות

מיכל מרים וולדיגר:  מה המדרגות האחרות? כלומר, איך הדירוג?     

חגי גרוס: אמיר, אתה יכול לדייק אותנו? זה כלל הרשויות 100%?     

אמיר רימון: כלל הרשויות 100%

מיכל מרים וולדיגר: אה, כלל הרשויות, אוקיי

לימור סון הר-מלך: טוב

לימור סון הר-מלך:  מועצת תנועות הנוער, מר נפתלי דרעי, בבקשה

נפתלי פדר: קודם כול, תודה לך, גבירתי יושבת-הראש, שכינסת את הישיבה הזאת

נפתלי פדר:  כי אם היית מכנסת אותה עוד חודש היינו שומעים אז שיש תקנה

נפתלי פדר:  חבל שלא עשינו אותה לפני חודש או חודשיים

מיכל מרים וולדיגר: קודם כול, עוד אין

לימור סון הר-מלך: לא יכולנו, הייתה מלחמה

לימור סון הר-מלך:  יש מלחמה

מיכל מרים וולדיגר: הוא אומר שאחרי הבחירות המוניציפליות

נפתלי פדר: כן, היו מתוכננות בחירות מוניציפליות ב-31 באוקטובר

נפתלי פדר:  ידענו את זה כבר מזמן

נפתלי פדר:  אני חייב להביע את התסכול שלי ואת האכזבה שלי מזה שהוועדה הזאת במחיצת שנת 2023 אישרה את התמיכה לבינוי בתנועות נוער, ועד פברואר 2024 עוד אין תקנה

נפתלי פדר:  זה לא ייאמן

נפתלי פדר:  עכשיו, שתבינו, התקנה, הבסיס שלה, לפחות, קיים מ-2018-2019

נפתלי פדר:  לא היה צריך להמציא

נפתלי פדר:  זה היה

נפתלי פדר:  כל הוויכוח היה זה שהייתה בקשה של האוצר שהכסף ילך דרך תנועות הנוער ולא דרך הרשויות המקומיות

נפתלי פדר:  וניהלנו על זה דיונים

נפתלי פדר:  ובשלב מסוים, באוגוסט, אמרנו "חבר'ה, אנחנו מבינים שאתם לא מחליטים

נפתלי פדר:  תחליטו מה שאתם רוצים, רק בואו נרוץ קדימה"

נפתלי פדר:       כי היה ברור לנו שנפספס את 2023

נפתלי פדר:  כי ברגע שתפורסם תקנה ייקח חודשיים-שלושה עד שיגישו בקשות רשויות, עד שיבדקו, עד שיקבלו החלטות

נפתלי פדר:  היה ברור לנו שעד ה-31 בדצמבר אנחנו צריכים כבר להעביר את ההחלטות למי הם מקצים את זה כדי ליצור התחייבות

נפתלי פדר:  אני שמחתי לשמוע את חגי אומר שהתקציב לא נעלם אלא הוא ימומש ב-2024, ואחר כך, אם צריך, גם ב-2025

לימור סון הר-מלך: זה חשוב מאוד

נפתלי פדר: זה נבדק עם תקציבים של משרד החינוך, אני מבין

נפתלי פדר:  אז זה חשוב מאוד

נפתלי פדר:  זאת הייתה הדאגה העיקרית שלנו לגבי היום

נפתלי פדר:  אני מקווה שעכשיו באמת נסכם את התקנה כמה שיותר מהר ונצא לדרך

נפתלי פדר:  אני רוצה להעיר הערה אחת ששווה לבדוק אותה

נפתלי פדר:  אנחנו, כשדיברנו על אפשרות להעביר את התקציב דרך תנועות הנוער, אז דיברנו גם על לנצל חלק מהתקציב לשיפוצים

נפתלי פדר:  כי סניפי תנועות הנוער הקיימים, רובם גם נראים כמו סניפי תנועות נוער

נפתלי פדר:  ואז אמרנו שאם אפשר שאת חלק התקציב שלא נספיק לנצל וכולי, אפשר יהיה לנצל אותו לנושא של שיפוצים של סניפים ראויים שקיימים

נפתלי פדר:  ובתקנה הנוכחית שמדובר עליה אין אפשרות כזו

נפתלי פדר:       אז אם הדבר הוא אפשרי, אני לא יודע

נפתלי פדר:  אז צריך לראות שמאפשרים לנו גם לנצל את ההזדמנות הזאת

נפתלי פדר:  כי יש בקשה של כל תנועות הנוער לאפשר את הדבר הזה

נפתלי פדר:  כי הן לא תמיד זוכות לתקציבי שיפוצים לרשויות המקומיות כי הם חסרים בתקציב ואין להם כספים לשיפוצים

נפתלי פדר:  אז אנחנו נדרשים להביא את זה ממקורותינו, והמקורות שלנו הם די דלים

נפתלי פדר:  אז אם אפשר לבדוק את זה אנחנו נשמח לראות ולהנחות את משרד החינוך כך שיתנו גם לזה מענה

נפתלי פדר:  נדב, אתה רוצה להוסיף? נדב מרכז אצלנו

לימור סון הר-מלך: כן, נדב אלישיב

נדב אלישיב: נדב אלישיב, אני מרכז במועצת תנועות הנוער את תחום הבינוי ואת כל התחום של הקשר עם השלטון המקומי

נדב אלישיב:  רציתי להגיד שני דברים: אחד, שאנחנו בעצם במועצה נערכנו כל התקופה הזאת לממש את התקציב בכל צורה שהמשרד יבחר; ללוות את התנועות בזה, לדאוג שהן יגישו את הבקשות, לסייע להן בכל מה שקשור בעולם הזה של הקצאות הקרקע שצריך להגיש, ולדחוף את זה כמה שניתן

נדב אלישיב:  גם אם היה נבחר לעשות את זה בצורה של תקנה היינו ערוכים להקים לזה את המחלקה הנדרשת

נדב אלישיב:  אז בעצם זה דבר אחד

נדב אלישיב:       דבר שני, כמו שגם סיפרתי לכם בהזדמנות קודמת, המלחמה הביאה איתה הרבה פעילות באוכלוסיות המפונות, וזה בצורה הפוך על הפוך – זה גרם לגדילה דווקא ביישובים האלה

נדב אלישיב:  יש סניפים שלנו שבמקום לחפש את הילדים בשכונה, עכשיו כולם יורדים ללובי של המלון

נדב אלישיב:  אז יש לנו סניפים במקומות כמו קריית שמונה ושדרות, שהסניף צמח מ-200 ילדים ל-600 ילדים כי הם פשוט כולם מאוד קרובים

נדב אלישיב:  והצורך הזה הוא באמת צורך שהרבה יותר זועק במקומות האלה, כי כשהם יחזרו חזרה הם ימצאו את אותן שכונות שחסר בהן

נדב אלישיב:  ובגלל זה התקציב הזה מאוד-מאוד חשוב ונרצה להביא אותו למקומות הפריפריאליים האלה

נדב אלישיב:  תודה

לימור סון הר-מלך: תודה רבה

לימור סון הר-מלך:  משרד האוצר

דן פיקמן: דן פיקמן, אגף תקציבים

דן פיקמן:  האמת, אין לי הרבה מה להוסיף

דן פיקמן:  התקציב יועבר במלואו, בהתאם לשיח שלנו מול משרד החינוך

דן פיקמן:  כל פער שיימצא יטופל

חגי גרוס: מתי? מתי הוא יועבר?     

דן פיקמן: התקציב הועבר כבר, וכל פער - - -     

לימור סון הר-מלך: לא, לא, לא

דן פיקמן: כל פער שעוד יש – יטופל

לימור סון הר-מלך: טוב, חבר הכנסת, ניסים ואטורי, אתה רוצה להגיד משהו? לדבר על תנועות הנוער, על החשיבות?     

מיכל מרים וולדיגר: רגע, יועבר או הועבר?     

דן פיקמן: הועבר

ניסים ואטורי: כן, כן, ברור, ברור

ניסים ואטורי:  אני דיברתי גם בעבר על זה, על החשיבות להעביר לתנועות הנוער

ניסים ואטורי:  אתה אומר שהועבר, אז מה הבעיה? הכול בסדר

לימור סון הר-מלך: לא, הועבר, אבל צריך לראות שיש לזה, הישיבה הזאת בעצם באה לפקח על זה שבאמת, על איך זה ממומש בעצם

ניסים ואטורי: כן, ברור

ניסים ואטורי:  אז כמו שאמרנו גם בעבר, ההעברה לתנועות הנוער, דרך אגב, הילדים שלנו עכשיו בשלג בזה בלי גג, כן?      

לימור סון הר-מלך: כן, אבל עכשיו קיבלנו בשורה טובה

לימור סון הר-מלך:  קיבלנו בשורה טובה

לימור סון הר-מלך:  חגי גרוס, ממשרד החינוך, אז הוא אמר לנו שבעצם בשבועיים הקרובים יהיה קול קורא עם כל התנאים לרשויות, ומשם

לימור סון הר-מלך:  וגם הבשורה הטובה הנוספת היא שבאמת הכסף לא נעלם, למרות שזה לא ימומש כנראה ב-2024

ניסים ואטורי: יש מקומות שהמצב הוא קטסטרופלי

לימור סון הר-מלך: יתחיל להיות ממומש ב-2024, אבל הוא גם יצטרך להיות ל-2025

ניסים ואטורי: כמו שאמרתי גם בעבר, יש מקומות שבהם תנועות הנוער, לפחות ממה שאני מכיר אצלנו גם, שהם תחת הגשם, תחת שלג

ניסים ואטורי:  יש מקומות שאינם ראויים לפעילות של נוער

ניסים ואטורי:  ולכן, צריך לקדם את זה כמה שיותר מהר

ניסים ואטורי:  אם יש בעיה תגידו לוועדה, בשביל זה אנחנו נמצאים פה

ניסים ואטורי:  הוועדה הזאת נמצאת כדי לעזור לאזרחי ישראל

ניסים ואטורי:  קרן האושר של אזרחי ישראל, כן? תודה רבה

לימור סון הר-מלך: טוב

לימור סון הר-מלך:  אני רואה פה בתשובות שאתם שלחתם לנו, חגי

לימור סון הר-מלך:  כתוב פה שמייד לאחר התקציב נפרסם את הקול הקורא

חגי גרוס: נכון, אז אמרתי, אנחנו צריכים לזהות את התקציב ולראות שהוא באמת קיים

מיכל מרים וולדיגר: הוא אומר שזה כבר עבר

מיכל מרים וולדיגר:  אני לא מצליחה להבין

מיכל מרים וולדיגר:  בואו תסביר לנו מה קורה

מיכל מרים וולדיגר:  כי אתה אמרת שזה כבר עבר למשרד החינוך, ואתה אומר שצריך לראות את התקציב ואם הוא עובר

מיכל מרים וולדיגר:  לא הבנתי

חגי גרוס: אנחנו קיבלנו אינדיקציה שהתקציב עבר, צריך לזהות אותו

חגי גרוס:  זה מה שקיבלתי מאגף תקציבים

חגי גרוס:  זאת אומרת, אגף תקציבים אמר שהם קיבלו אינדיקציה שהתקציב עבר והם עכשיו מזהים אותו, מבודדים אותו

חגי גרוס:  אני פחות בקי בנושא התקציבי של המשרד

חגי גרוס:  אבל, מה שכן אמרתי זה שהתקציב במלואו ימומש

חגי גרוס:  זו השורה התחתונה החשובה

חגי גרוס:  הקול הקורא בטיוטות אחרונות, הוא יפורסם

לימור סון הר-מלך: אוקיי

מיכל מרים וולדיגר: כשאתה מדבר איתי על זה שהתקציב עבר, אנחנו מדברים על 2023, נכון? או שגם? 80 מיליון עברו או 40 מיליון?     

דן פיקמן: גם 2023 וגם 2024 הועבר למשרד החינוך

דן פיקמן:  בתוך המשרד ייתכן שיש להם עוד דברים שהם צריכים לעשות על מנת לממש אותו

דן פיקמן:  אבל, מבחינתנו, התקציב הועבר וניתן למימוש

לימור סון הר-מלך: אוקיי, זה אומר שאתם צריכים לנטר את - - -     

חגי גרוס: אמרתי, כן

חגי גרוס:  אתמול הייתי בקשר עם אגף תקציבים אצלנו

חגי גרוס:  מה שדן אמר זה מה שאמרו לי

חגי גרוס:  אנחנו צריכים לבדוק איך מממשים אותו, זה הכול

לימור סון הר-מלך: בסדר, ועוד שבועיים יש לנו קול קורא, בעזרת השם

חגי גרוס: בעזרת השם

מיכל מרים וולדיגר: ואז נכנסות הרשויות המקומיות וגם תנועות הנוער

לימור סון הר-מלך: אתה תהיה איתנו? אתה תהיה איתנו עוד שבועיים?     

חגי גרוס: אני תמיד איתכם

חגי גרוס:  בטח עם תנועות הנוער, אני מושקע שם

לימור סון הר-מלך: בסדר גמור, טוב

מיכל מרים וולדיגר: אני מתנצלת, אני צריכה ללכת לוועדת פנים

לימור סון הר-מלך: את כל התשובות קיבלנו

מיכל מרים וולדיגר: יישר כוח לכם

מיכל מרים וולדיגר:  חיזקו ואימצו

לימור סון הר-מלך: טוב, עמיחי דרורי, מרכז השלטון המקומי, בבקשה

חסיה דרורי: שלום וברכה, צוהריים טובים, גבירתי יושבת-הראש והמשתתפים כולם

חסיה דרורי:  2-3 הערות לי

חסיה דרורי:  דבר ראשון, אנחנו סבורים שבאמת חשוב שהבינוי של המבנים לתנועות הנוער יבוצע דרך הרשויות המקומיות, ודרכן בלבד

חסיה דרורי:  הרשויות המקומיות יכולות לוודא עמידה בסטנדרטיים תקניים של בינוי

חסיה דרורי:  יש להן, בהגדרה עדינה, יד ורגל בנושא הקצאות הקרקע

חסיה דרורי:  הן מוודאות התאמה לתוכנית העירונית, הן מכירות את הצרכי העירוניים

חסיה דרורי:  ולכן, הבינוי, לשיטתנו, צריך להיות מבוצע דרך הרשויות המקומיות

חסיה דרורי:  זו נקודה אחת

חסיה דרורי:      נקודה שנייה, היות ואני מבין שיש קול קורא באוויר, אבל משרד החינוך אומר שהוא ביצע התייעצות עם תנועות הנוער

חסיה דרורי:  אני לא יודע על התייעצות עם מרכז שלטון מקומי

חסיה דרורי:  אם הרשויות המקומיות הן אלו שאמורות לבנות, אז מדוע לא הוצעה התייעצות עם מרכז השלטון המקומי? אני חושב שהדבר הוא הכרחי

חסיה דרורי:  נדרש להעביר גם את הקול הקורא - - -     

לימור סון הר-מלך: לא נעשתה התייעצות?     

חסיה דרורי: לא נעשה שום שיתוף פעולה

חסיה דרורי:  לא נעשה שום שיתוף פעולה

חסיה דרורי:  ואני חושב שהדבר הוא סופר-חשוב

חסיה דרורי:  כי בסופו של דבר, הם אלו שיבנו

חסיה דרורי:  הם אלו שבסופו של דבר יצטרכו להשתתף בעלויות פיתוח, תחזוקה וכן הלאה

חסיה דרורי:  אז איך הם לא הציר המרכזי ביחד עם המשרד, ביחד עם תנועות הנוער, שעליו מתבצעת ההתייעצות פה? אני חושב שהדבר הוא הכרחי ומחויב

חסיה דרורי:  ואני קורא למשרד החינוך להעביר לנו את הקול הקורא בהקדם לעיוננו, וכמובן לא כמעשה עשוי

חסיה דרורי:  היה ראוי שהקול הקורא היה מועבר אלינו כחלק מגיבושו, כחלק מצוות החשיבה ולא, מה שנקרא, "אנחנו סיימנו, האם יש לכם מילה אחרונה של התייחסות?"

חסיה דרורי:  לא כך הדבר צריך להיות מבוצע

חסיה דרורי:  זו נקודה שנייה

חסיה דרורי:       דבר שלישי, באמת לוודא שהשנה למעשה, היות ומשרד האוצר אומר שהועברו גם תקציבי 2023 וגם 2024, אז לוודא שהשנה, הקול הקורא הקרוב שיוצא, כאמור בשיתוף פעולה איתנו, יהיה על סך 70 מיליון שקלים

חסיה דרורי:  שזה התקציב שאני יודע שיש לנושא

חסיה דרורי:  לא 40, אלא כמובן זה התעדכן

חסיה דרורי:  זו נקודה שלישית

חסיה דרורי:       נקודה אחרונה היא שמוקצה באמת תקציב של כ-70 מיליון שקלים לנושא

חסיה דרורי:  הייתי שמח לחשוב, אולי לא עכשיו בפורום המכובד הזה אלא מול המשרד, האם לא נכון לכלול גם עלויות פיתוח? כדי שבסופו של דבר לא יהיה מצב שבו דווקא ברשויות עם מצב סוציו נמוך ויכולות נמוכות, עלויות הפיתוח אולי תהיינה גבוהות, ויימצא שהם לא יוכלו לממש את ההקצאה

חסיה דרורי:  גם אם מממנים להם 100% מהבינוי אבל עלויות הפיתוח מאוד גבוהות, יכול להיות שיצרנו פה חסם

חסיה דרורי:  אני אומר את הדברים אבל זה לשיח עם המשרד

חסיה דרורי:  עד כאן

לימור סון הר-מלך: אוקיי, אז בדיוק כמו שאמרת, זה כבר לשיח עם המשרד

לימור סון הר-מלך:  אבל, כן אני אשמח לשמוע את משרד החינוך בעניין שיתוף הפעולה עם הרשויות המקומיות

חגי גרוס: אז שוב, קודם כול, צריך לזכור שקהל המטרה, או היעד, גם על פי החלטת הוועדה, הם תנועות הנוער

חגי גרוס:  ולכן, מבחינתנו, הם היו הפרטנר המרכזי לדיונים

חגי גרוס:  כמובן שאנחנו מדברים כל הזמן עם השלטון המקומי

חגי גרוס:  מי שבעצם כתב את הקול הקורא זה מינהל הבינוי במשרד, שעובד צמוד ובאופן עקבי עם הרשויות

חגי גרוס:  יש לו את כל הניסיון לדעת מתי פיתוח, מתי לא פיתוח

חגי גרוס:  הוא, הרי, בונה במאות מיליוני שקלים כל שנה מוסדות חינוך

חגי גרוס:  אנחנו נעלה את זה לדיון אצלנו במשרד יחד עם מינהל הבינוי ונראה איך מתקדמים

חגי גרוס:  אנחנו רק לא רוצים שהדבר הזה יעכב

לימור סון הר-מלך: כן, אז תתנו דעתכם - - -     

חסיה דרורי: אם אפשר מילה? חגי, בנושא הזה לא היה שיח, לא של מינהל פיתוח, לא של אילנית שושני, עם אף אחד מאיתנו

חסיה דרורי:  אני אמון על תחומי הבינוי

חסיה דרורי:  שוחחתי עם הגברת שאחראית על אגף קהילה ונוער – לא היה שום שיח

חסיה דרורי:  אז בואו נעשה את זה

חגי גרוס: נבדוק

חסיה דרורי: זה לטובת כולם

לימור סון הר-מלך: קחו לתשומת ליבכם, זה באמת חשוב

חסיה דרורי: תנועות הנוער הן הקליינטים

חסיה דרורי:  אבל, בסופו של דבר, והם קליינטים חשובים לכולנו, אבל מי שאמון על הבינוי ומי שזה בשטחם, זה הרשויות המקומיות

חסיה דרורי:  ובוודאי הן לא יכולות להיות אורחות בשטחן הן

חסיה דרורי:  אז בואו נוודא שהדבר הזה מבוצע כמו שצריך

חסיה דרורי:  זה האינטרס המשותף

לימור סון הר-מלך: בסדר גמור

לימור סון הר-מלך:  אז באמת בעניין הפיתוח, אני חושבת שאתם צריכים לנהל את הדיון הזה, ואולי זו אחת הסיבות שכן כדאי שתהיו שותפים לדיונים האלה

לימור סון הר-מלך:  קודם כול, התקציב הוא 75 מיליון ולא 70, כמו שנאמר פה

לימור סון הר-מלך:  ובאמת, אולי זה לאוצר, למשרד החינוך – האם אפשר שזה באמת יוקצה בשנה אחת?     

חגי גרוס: א' אני אבדוק את זה מול אגף תקציבים

חגי גרוס:  אני לא בטוח שזה יכול, בגלל יכולת הביצוע של השלטון המקומי

חגי גרוס:  אבל, נבדוק את זה

חגי גרוס:  זאת אומרת, יכול להיות שעדיף להקצות את זה על פני שנתיים כדי לוודא באמת יכולת ביצוע ומעקב גם שלנו כמשרד

לימור סון הר-מלך: הבנתי

חגי גרוס: אני אבדוק ונעשה את הכול כדי שזה יצא כמה שיותר מהר

לימור סון הר-מלך: בסדר גמור, טוב, תודה רבה

לימור סון הר-מלך:  נציג מועצת התלמידים והנוער הארצית, דרור כהן, בבקשה

דרור כהן: היי, תודה

דרור כהן:  אני דרור, בן 15, מפתח תקווה, אני מדריך בשבט המושבה של הצופים ונציג במועצת התלמידים והנוער הארצית

דרור כהן:  אז תנועות הנוער, כמו שכולכם אמרתם פה בעצם, הן העוגן של החוסן של בני הנוער בשגרה, ועל אחת כמה וכמה בחירום

דרור כהן:  התנועה זה המקום שלי, של החברים שלי, של החניכים שלי, להתחבר לערכים של הארץ, של המדינה

דרור כהן:  לקבל ערכים שפשוט אין בשום מקום אחר

דרור כהן:  אני יודע שבעת צרה, בצחוק או בשגרה החניכים שלי יודעים שאני שם עבורם

דרור כהן:  זה פשוט הבית השני שלי

דרור כהן:  אני יודע שהקיצוץ בתקציב של תנועות הנוער הוא על סדר היום ועל שולחן העבודה של הכנסת, וחשוב לי ממש להדגיש שזה לא יקרה

דרור כהן:  כי לולא התקציבים האלה למרכזים הבוגרים, ללוגיסטיקה של השבט, ועוד כל הדברים האלה – אז פשוט הנוער ילך לאיבוד

דרור כהן:       ברמה האישית, השבט שלי בפתח תקווה, כבר למעלה משלוש שנים ללא מבנה קבוע

דרור כהן:  ואני, כל שבוע מחדש, צריך לחפש בתים

דרור כהן:  בתקופת המלחמה אני גם חייב להיות ליד מקלטים, כן? והמבנים של החינוך הבלתי פורמלי, וספציפית של תנועות הנוער, הם מאחדים ומייחדים אותנו

דרור כהן:  דיברנו על זה שהתנועה היא הבית השני שלנו, כן? אז הוא יכול להיות בית שני אם אפילו לבית אין מבנה בשביל שהמשפחה שלו תהיה שם, כן?     אני בכיתה י' ואני אחראי על ילדים בכיתה ה', והילדים האלה סומכים עליי, בין אם זה במעבר בכבישים ובין אם זה באזעקות צבע אדום ובטילים

דרור כהן:  אני אחראי עליהם, ואני, אני חייב מבנה

דרור כהן:  אז אנחנו סומכים עליכם, בשם כל הנוער, שתמצאו פתרון בדרך הכי מהירה והכי יעילה, שיגיע למדריכים, שיגיע לחניכים, שיגיע אלינו לתנועות כמה שיותר מהר

דרור כהן:  תודה רבה

לימור סון הר-מלך: תודה רבה

לימור סון הר-מלך:  מסכימה עם כל מילה

לימור סון הר-מלך:  אנחנו באמת משתדלים

לימור סון הר-מלך:  וגם בהתייחס באמת לדברים שאמרת בפתיחת דבריך, אז אתמול התקיים דיון בוועדת חינוך בדיוק על הנושא הזה של התקצוב של הפעילות השוטפת של פעילויות הנוער, שזה תקצוב שתמיד מגיע דרך כספים קואליציוניים, וכל פעם מחדש יש צורך לבוא ולדרוש אותו

לימור סון הר-מלך:  ואני חושבת שלתנועות הנוער יש חשיבות גדולה בחוסן שלנו

לימור סון הר-מלך:  בחוסן החברתי שלנו, בחינוך

לימור סון הר-מלך:  ביחס לדורות הבאים שלנו – מי הם יהיו ואיך הם יהיו

לימור סון הר-מלך:  ויש לזה חשיבות גדולה שבאמת הדבר הזה יהפוך להיות בבסיס התקציב

לימור סון הר-מלך:       ברוך השם, היה אתמול דיבור על קיצוץ – כנראה, לפחות ממה שאני שמעתי גם משר האוצר וגם מסביבתו, זה שהקיצוץ הזה כנראה לא יתרחש

לימור סון הר-מלך:  אבל, אני אומרת, מעבר לזה שיתרחש או לא יתרחש, תנועות הנוער צריכות להיות בבסיס התקציב

לימור סון הר-מלך:  יש עוד משהו שאתה רוצה לומר?     

דרור כהן: כן, הקטע של התקצוב

דרור כהן:  פשוט, זה ממש חשוב, כי בלי התקציב הזה בסוף לנו לא יהיה את הדברים הכי בסיסיים שיש

דרור כהן:  זה ממש חשוב

דרור כהן:  לכולכם, כל מי שיושב פה – תעשו הכול, בבקשה, בשבילנו

לימור סון הר-מלך: בשמחה רבה

לימור סון הר-מלך:  טוב, יש עוד מישהו שרוצה לומר משהו? טרחתם, הגעתם

לימור סון הר-מלך:  כן

נתנאל אלק: נתנאל אלק, סמזכ"ל של תנועת בני עקיבא

נתנאל אלק:  בהקשר למה שנפתלי אמר וניסים הזכיר, הנושא של להכניס לתקנה את סעיף השיפוץ

נתנאל אלק:  סיפור מאתמול, הייתי בסיור בסניף של בחצור עם ראש המועצה

נתנאל אלק:  הוא התקיל אותי – קבענו בחדר הישיבות במועצה, חיכינו לו – פתאום הוא אומר "תגיעו לסניף"

נתנאל אלק:  עכשיו, בדרך כלל אנחנו טיפה מארגנים לפני את הסניף והכול, לא הסתכלתי איך הסניף נראה אפילו לפני – הסניף נקי, מצוחצח

נתנאל אלק:  השגנו את התקציב ביחד שנינו, עשינו את זה משהו, אבל תמיד אנחנו מתעסקים בקוסמטיקה –בואו נצבע, בואו נתקן טיפה את זה

נתנאל אלק:  אתם רוצים כמו שצריך? בואו נעשה זיפות מחדש לגג, בואו נתעסק בשורש של המבנה במקום לשים כל מיני פלסטרים

לימור סון הר-מלך: אבל, אנחנו לא יודעים לגבי העניין הזה אם באמתה ההקצאה הזאת, דרך אגב, בחזון שלי אני רוצה אותה למבנים, אני לא רוצה אותה לשיפוץ

לימור סון הר-מלך:  אז במקומות שלא, מה שנראה כמו שאתה מתאר, צריך באמת להקים את זה מחדש

לימור סון הר-מלך:  אבל, אנחנו נבדוק את הדבר הזה

נתנאל אלק: דיברנו על זה, אמרנו שאולי נשים איזה אחוז מסוים בצד

תמר בנתורה: אולי אני אזכיר שבאמת הרציונל של ההקצאה הזאת, מה שעומד בבסיסה זה עקרון ההקצאה הבין-דורי – תשתיות ובינוי שישמשו את הדורות הבאים

תמר בנתורה:  וצריך לבדוק אם שיפוץ, אני מניחה שזה גם תלוי באיזה סוג של שיפוץ; אם זה משהו שיותר דומה לבנייה, שזה היה הרציונל שעמד בבסיס ההקצאה, או דברים שהם יותר קשורים לפעילות שוטפת, שזה לא המקום לתקצב אותם מכספי ההקצאה של הקרן

תמר בנתורה:  אז אני מניחה שזה תלוי גם בסוג, וגם זו שאלה שאנחנו נצטרך לבחון

נתנאל אלק: אז אני חושב שבאמת הדיוק זה השיפוץ

נתנאל אלק:  עוד פעם, אנחנו עושים שיפוצים כל הזמן

נתנאל אלק:  יש פה דווקא דוגמה מעולה של מבנה שדווקא הזיפות למעלה, זה משהו שדואג לטווח הארוך, בניגוד לצביעה או משהו נקודתי

תמר בנתורה: בסדר

תמר בנתורה:  לדעתי, זה משהו שיצטרך להיבחן גם פה וגם מול משרד החינוך

לימור סון הר-מלך: כן

נפתלי פדר: גבירתי, יושבת-הראש, אפשר להוסיף עוד משהו? א', אם תוכלי, ברשותך, לקבוע ישיבת פיקוח נוספת בטווח של חודשיים

נפתלי פדר:  אני אסביר גם למה

לימור סון הר-מלך: אני מבינה היטב

נפתלי פדר: בסוף החודש יש בחירות ברשויות המקומיות

נפתלי פדר:  ייבחרו ראשי רשויות חדשים; ותיקים צריכים להקים קואליציות

נפתלי פדר:  הדבר הזה לא יהיה בראש מעייניהם בשלושה-ארבעה חודשים הקרובים, בטח לא קבלת החלטה על הקצאת שטחים וכולי

נפתלי פדר:  אני חושש שעוד פעם נמצא את עצמנו באוגוסט בלי התקדמות של מילימטר

נפתלי פדר:  אז צריך שהכנסת תדרבן את המשרדים להתקדם

לימור סון הר-מלך: אז, קודם כול, שני דברים; הדבר הראשון הוא שהוועדה תבקש בעוד שבועיים, בעוד חודש אנחנו נבקש את הקול הקורא

לימור סון הר-מלך:  אנחנו נרצה שהוא יגיע לוועדה בלי קשר לשום דבר

לימור סון הר-מלך:  בעוד חודש אנחנו נקיים , כן, אנחנו מבינים

לימור סון הר-מלך:  כן, בבקשה

ניסים שלם: ניסים שלם, יושב-ראש נוער לאומי בית"ר, ואני גם יושב-ראש מועצת תנועות הנוער

ניסים שלם:  אני רוצה בשולחן מכובד זה, יושבת-הראש, להודות לשר האוצר

ניסים שלם:  אני חושב שיוזמה של משרד האוצר שדוחף משרד אחר לעשות דבר מאוד חיובי כמו בנייה, כמו אתמולה הצהרה שלו בוועדה כספים, שהם ינסו לתקן את מה שעוות

ניסים שלם:  זו הייתה שמחה גדולה לכולנו, אנחנו רק רוצים שזה יהיה מהר

לימור סון הר-מלך: אני רק מזכירה שהכסף הזה הוחלט פה בוועדה הזאת, יצאה מהוועדה הזאת, יצא מהקרן לאזרחי ישראל

לימור סון הר-מלך:  אז זה נכון ששר האוצר באמת עשה איזשהו תיקון אתמול ביחס להקצאה לפעילות השוטפת, אבל הכסף הזה הוא קרה כאן, נעשה כאן

לימור סון הר-מלך:  שר האוצר היה שותף בתוך המהלכים האלה, אבל בוודאי שזה כספים שיוצאים מתוך הוועדה והקרן לאזרחי ישראל

לימור סון הר-מלך:  תודה רבה

ניסים שלם: יופי, תודה

לימור סון הר-מלך: טוב, הוועדה שמעה ממשרד החינוך, שמשרד החינוך החליט שהתקציב יעבור דרך הרשויות המקומיות

לימור סון הר-מלך:  הוועדה רשמה לפניה שהקול הקורא יופץ בשבועות הקרובים, שבועיים דובר פה, ולאחר הבחירות לרשויות המקומיות

לימור סון הר-מלך:  הוועדה רשמה לפניה שיינתן משקל לאוכלוסיות חלשות, כפי שמוגדר בקריטריון מדד טיפוח, שמתייחס למדידה ברמת השכונה

חגי גרוס: מדד שטראוס

לימור סון הר-מלך: מדד שטראוס, כן

לימור סון הר-מלך:       הוועדה מבקשת לקבל את הקול הקורא שיופץ עד לסוף החודש

לימור סון הר-מלך:  הוועדה מבקשת לקבל עדכון על פעולות המשרד לאיתור התקציב במשרד החינוך

לימור סון הר-מלך:  לאחר שעבר זמן רב מאז ההחלטה על ההקצאה, נקיים דיון מעקב נושא כדי לוודא שאנחנו מתקדמים בנושא

לימור סון הר-מלך:  וגם אנחנו שאלנו פה ביחס לאפשרות שבעצם התקציב יעבור במלואו ב-2024, אבל פה נאמר לנו שאולי יותר נכון שהדברים יקרו במשך שנתיים, כדי שבאמת תהיה איזו אפשרות ליישום

לימור סון הר-מלך:      אנחנו מקבלים את המלצת הרשויות המקומיות, השלטון המקומי, שחשוב שתהיה התייעצות עם המשרד, עם משרד החינוך, ביחד, ושתהיה חשיבה משותפת כדי שבאמת הדברים ייעשו בצורה יותר יעילה

לימור סון הר-מלך:  אני סוגרת את הוועדה, תודה רבה לכולם